Nafarroako Parlamentuko Mahaiak, 2018ko irailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, 2019rako aurreikusitako lan-eskaintza publikoaren deialdian sartuko diren Haur eta Lehen hezkuntzako maisu-maistren lanpostuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko irailaren 10ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– Haur eta Lehen Hezkuntzako maisu-maistren zer lanpostu sartuko dira 2019rako aurreikusitako lan-eskaintza publikoaren deialdian?

– Zer egutegi ezarriko du departamentuak deialdi horri dagokionez?

– Berritasunik izanen al du 2016an egindakoen aldean?

– Ba al duzue asmorik Hezkuntza Departamentuaren zerbitzuan aldi baterako kontratuekin irakasle lanpostuetan aritu nahi duten izangaien zerrendak kudeatzeko arauak onesten dituen 51/2018 Foru Aginduan aldaketarik egiteko?

– Zenbat lanpostu exigituko dira hizkuntza eskakizunen arabera? Zenbat gaztelaniaz eta zenbat euskaraz?

Corellan, 2018ko irailaren 6an

Foru parlamentaria: Alberto Catalán Higueras